**LUKA SENTA AD SENTA**

**Senta, Pristanišna 1**

**MB: 08052590**

**PIB: 101099680**

 AKCIONARIMA LUKA SENTA AD SENTA

 Obaveštenje o pravima nesaglasnih akcionara

Na osnovu člana 475 stav 1 tačka 1. Zakona o privrednim društvima (Sl.glasnik RS" br. 36/2011, 99/2011, 83/2014-dr.zakon,5/2015, 44/2018, 95/2018, 91/2019 i 109/2021), i člana 329. Zakona o privrednim društvima ( „ Službeni glasnik RS“, BROJ 36/2011, 83/2014 – dr. Zakon, 5/2015, 44/2018, 95/2018,91/2019 i 109/2021), povodom donošenja Odluke o povlačenju akcija društva LUKA SENTA AD SENTA sa regulisanog tržišta i prestanku svojstva javnog društva, , MB: 08052590, PIB: 101099680,na sednici koja će se održati dana 06.12.2024. godine,obaveštavamo Vas o pravima u slučaju da glasate „ PROTIV“ ili se uzdržite od glasanja pri donošenju navedene odluke na sednici skupštine akcionara LUKA SENTA AD SENTA koja će se održati dana 06.12.2024. godine,ili ne prisustvujete predmetnoj sednici.

Akcionari koji glasaju protiv ili se uzdrže od glasanja za odluku skupštine koja se odnosi na povlačenje akcija sa regulisanog tržišta – nesaglasni akcionari , imaju pravo na otkup akcija po najvećoj vrednosti na dan donošenja odluke o sazivanju sednice skupštine ( pri čemu se u obzir uzimaju knjigovodstvena , tržišna i procenjena vrednost). Pravo na otkup ima i akcionar koji nije učestvovao u radu Skupštine.

**Podaci o knjigovodstvenoj,tržišnoj i procenjenoj vrednosti akcija**

Knjigovodstvena vrednost akcija : 556,92 dinara po akciji.

Tržišna vrednost akcija: Prema izveštaju Beogradske berze a.d. Beograd nije moguće izračunati prosečnu ponderisanu cenu u smislu zakona iz razloga što u propisanom periodu nije bilo trgovanja.

Procenjena vrednost akcija: 554,34 dinara po akciji.

Zakonom o privrednim društvima (Sl.glasnik RS" br. 36/2011, 99/2011, 83/2014-dr.zakon,5/2015, 44/2018, 95/2018, 91/2019 i 109/2021) propisano je sledeće:

**Pravo nesaglasnih akcionara na otkup akcija**

**Član 474**

Akcionar može da traži od društva da otkupi njegove **akcije ako glasa protiv** ili **se uzdrži od glasanja za odluku :**

1. o promeni statuta društva kojom se umanjuju njegova prava predviđena statutom ili zakonom;
2. o statusnoj promeni;
3. o promeni pravne forme;
4. o promeni vremena trajanja društva ;
5. kojom se odobrava sticanje , odnosno raspolaganje imovinom velike vrednosti ;
6. kojom se menjaju njegova druga prava , ako je statutom određeno da akcionar iz tog razloga ima pravo na nesaglasnost i na naknadu tržišne vrednosti akcija u skladu sa ovim zakonom;
7. o povlačenju jedne ili više klasa akcija sa regulisanog tržišta , odnosno multilateralne trgovačke platforme u smislu zakona kojim se uređuje tržište kapitala.

Akcionar koji zatraži od društva da od njega otkupi akcije u skladu sa članom 475. ovog zakona ne može osporavati odluku društva na kojoj zasniva to svoje pravo.

Odluka iz stava 1. ovog člana mora sadržati odredbu o tome da stupa na snagu davanjem pisane izjave od strane predsednika odbora direktora, kao i predsednika nadzornog odbora društva ako je upravljanje društvom dvodomno, da su svi nesaglasni akcionari u celosti isplaćeni za vrednost svojih akcija u skladu sa čl.475. i 476. ovog zakona.

Na povlačenje akcija iz stava 1. tačka 7) ovog člana primenjuju se odgovarajuće odredbe zakona kojim se uređuje tržište kapitala.

**Postupak ostvarivanja prava na otkup akcija**

 **Član 475**

Sastavni deo materijala za sednicu skupštine na kojoj se odnosi odluka iz člana 474. stav 1. ovog zakona je :

1. obaveštenje o pravima nesaglasnih akcionara na otkup njihovih akcija i formular zahteva za ostvarivanje tog prava , koji sadrži polja u koja se unosi ime, odnosno poslovno ime akcionara i njegovo prebivalište , odnosno sedište, kao i broj i klasa akcija čiji otkup zahteva;
2. podatak o knjigovodstvenoj vrednosti akcija , podatak o tržišnoj vrednosti akcija utvrđenoj u skladu sa članom 259. stav 1. ovog zakona i podatak o procenjenoj vrednosti akcija u skladu sa članom 51. ovog zakona, pri čemu se te vrednosti utvrđuju na dan donošenja odluke o sazivanju sednice Skupštine.

**Ako želi da ostvari pravo na otkup njegovih akcija , nesaglasni akcionar zahtev** **iz stava 1. ovog člana** **može dostaviti društvu** :

1. **Na sednici skupštine na kojoj se donosi odluka** iz člana 474. stav 1.ovog zakona i to predsedniku skupštine **,** odnosno licu koga predsedavajući skupštine ovlasti ili

2**. U roku od 15 dana od dana zaključenja te sednice skupštine.**

Društvo je u obavezi da u roku od **60 dana** od dana isteka roka iz stava 2. tačka 2) ovog člana nesaglasnom akcionaru isplati vrednost akcija koje su predmet zahteva iz stava 1. ovog člana, koja je jednaka najvišoj od vrednosti iz stava 1. tačka 2) ovog člana.

Isplata iz ovog člana 3. izvršiće se u skladu sa pravilima poslovanja Centralnog registra.

**Sudska zaštita prava nesaglasnog akcionara**

 **Član 476**

Nesaglasni akcionar može tužbom nadležnom sudu protiv suda tražiti isplatu:

1. Razlike do pune vrednosti njegovih akcija utvrđene u skladu sa članom 475. stav 3. ovog zakona, ako smatra da mu je društvo na ime otkupne cene za njegove akcije isplatilo iznos niži od te vrednosti usled toga što je bilo koja od vrednosti iz člana 475. stav 1. tačka 2 ) ovog zakona pogrešno utvrđena ili ako je društvo izvršilo samo delimičnu isplatu ;

1. Pune vrednosti njegovih akcija utvrđene u skladu sa članom 475. stav 3. ovog zakona, ako mu društvo nije izvršilo nikakvu isplatu po tom osnovu, a podneo je zahtev u skladu sa članom 475. stav 2. tačka ovog zakona.

Tužba iz stava 1. ovog člana se podnosi najkasnije u roku od 30 dana od dana izvršene isplate u skladu sa članom 475. stav 4. ovog člana, odnosno isteka roka za tu isplatu ako isplata nije izvršena.

Ako je podneto više od jedne tužbe iz stava 1 . ovog člana , postupci se spajaju.

Ako sud pravosnažnom presudom donetom u postupku po tužbi iz stava 1. ovog člana obaveže društvo da nesaglasnom akcionaru isplati razliku do pune vrednosti akcija, odnosno punu vrednost akcija, društvo je u obavezi da svim drugim nesaglasnim akcionarima iste klase akcija prizna i isplati istu vrednost akcije, nezavisno od činjenice da li su ti akcionari podneli tužbu iz stava 1. ovog člana.

Ako društvo ne postupi u skladu sa stavom 5. ovog člana u roku za izvršenje presude iz stava 4. ovog člana, svaki nesaglasni akcionar može tužbom nadležnom sudu tražiti isplate razlike do pune vrednosti akcija, odnosno vrednost akcija koja je utvrđena tom presudom.

Zakonom o tržištu kapitala ( „ Službeni glasnik RS „ broj 129/2021 ), propisano je sledeće:

**Odluka o povlačenju akcija sa regulisanog tržišta, odnosno MTP**

 **Član 133**

Skupština javnog društva može doneti odluku o povlačenju tih akcija sa regulisanog tržišta, odnosno MTP glasovima koji predstavljaju najmanje tri četvrtine od ukupnog broja akcija s pravom glasa, s tim što se statutom društva može odrediti i veća većina za donošenje ovakve odluke.

Odluku iz stava 1. ovog člana javno društvo može da donese ako su kumulativno ispunjeni sledeći uslovi:

1. ima manje od 10.000 akcionara
2. da je u periodu od tri meseca koji prethodi danu donošenja odluke o sazivanju sednice skupštine akcionara na kojoj se odlučuje o povlačenju akcija sa regulisanog tržišta , odnosno MTP ukupno ostvareni obim prometa akcija koje su predmet navedenog povlačenja iznosio manje od 0,5 % od njihovog ukupnog izdatog broja;
3. da je u najmanje jednom mesecu perioda iz tačke 2) ovog stava ostvareni mesečni obim prometa takvim akcijama na regulisanom tržištu , odnosno MTP iznosio manje od 0,05 % od njihovog ukupnog izdatog broja.

Odluka iz stava 1. ovog člana je validna samo kad uključuje i neopozivu izjavu društva kojom se društvo obavezije da od nesaglasnih akcionara, a na njihov zahtev, otkupi akcije uz odgovarajuću naknadu , s tim što ovo pravo ima i akcionar koji nije učestvovao u radu skupštine.

Po upisu odluke iz stava 1. ovog člana u Registar privrednih subjekata, društvo je dužno da obavesti regulisano tržište na koje su njegove akcije uključene u trgovanje.

Odgovarajuća naknada iz stava 3. ovog člana je najveća vrednost akcije obračunate u skladu sa zakonom kojim se uređuju privredna društva.

Komisija za hartije od vrednosti briše javno društvo iz registra na način propisan odredbama Zakona i akata Komisije.